कहा तो यह भी जाता है कि स्वतंत्रता के वर्षों बाद भी आदिवासी जीवन-समाज के उपेक्षित होने में, निरंतर गर्त में धँसते जाने के पीछे मुख्यधारा समाज भी दोषी है, जो आदिवासी जीवन-समाज का दोहन करता हुआ एकांतिक रूप से स्वयं को समृ़द्ध और विकसित करता जा रहा है। आदिवासी जीवन से गहरे जुड़े सामाजिक चिंतक-विचारक वीर भारत तलवार का निम्न मंतव्य उक्त सच की ओर ही संकेत करता है-’’ आदिवासी इलाकों में प्राकृतिक संसाधनों और सस्ते श्रम का शोषण करके भारत राष्ट्र की जो प्रगति हुई वह हमारी और आपकी -भारत की विकसित राष्ट्रीयताओं के चरागाह (ग्रेजिंग ग्राउंड) बने हुए हैं। नियम है कि हर यज्ञ में बलि जरूरी है। स्वतंत्र भारत के आर्थिक विकास का जो यज्ञ पिछले पचास सालों से चल रहा है, उसमें बलि आदिवासियों की दी गई है।’’2 स्पष्ट है कि आदिवासी जीवन- समाज वर्षों से तथाकथित मुख्यधारा समाज के उपनिवेश बने हुए हैं।